《试院感怀》
宋代·张舜民

朱户当昼扃，霜帘达夜悬。
沈沈造广庭，皞皞接众贤。
疏莛叩洪造，短绠汲深渊。
始知学不迨，内顾多歉然。
忆昔居上庠，忝出流辈前。
赋就千金直，诗成万口传。
荀杨迥接迹，班马思比肩。
一从苟干禄，永谢英俊躔。
折腰府悬中，糊口道路边。
世俗多见轻，义士谁哀怜。
憔悴有今日，光辉思昔年。
今兹睹秋闱，犹欲争相先。
枯鱼傍江湖，疲马忆蓟燕。
凉风拂翠幙，陇月向人圆。
物景近中秋，客意孤绵绵。
裴回望清光，欲揽不得全。
永怀懽乐时，把酒谢婵娟。

作者简介：张舜民 生卒年不详，北宋文学家、画家。字芸叟，自号浮休居士，又号矴斋。邠州（今陕西彬县）人。诗人陈师道之姊夫。英宗治平二年(1065)进士，为襄乐令。元丰中，环庆帅高遵裕辟掌机密文字。元祐初做过监察御史。为人刚直敢言。徽宗时升任右谏议大夫,任职七天,言事达60章，不久以龙图阁待制知定州。后又改知同州。曾因元祐党争事，牵连治罪，被贬为楚州团练副使，商州安置。后又出任过集贤殿修撰。